***Výzva na predkladanie žiadostí o spoluprácu***

***na realizácii pilotnej schémy***

***Budovanie kapacít pre oblasť participatívnej tvorby verejných politík***

***v prostredí ústredných orgánov štátnej správy***

**Národný projekt:** Podpora partnerstva a dialógu v oblasti participatívnej tvorby verejných politík II.

**Operačný program: Efektívna verejná správa**

**Prioritná os 1: Posilnené inštitucionálne kapacity a efektívna verejná správa**

**Špecifický cieľ: 1.1 – Skvalitnené systémy a optimalizované procesy verejnej správy**

**Dátum zverejnenia Výzvy: 30. 04. 2020**

**Dátum predkladania žiadostí 1.fáza: 20. 05. 2020**

**Schválil: Martin Giertl, splnomocnenec** vlády SR pre rozvoj občianskej spoločnosti

Obsah

[Charakteristika a zarámcovanie výzvy 3](#_Toc38242102)

[Štruktúra pilotnej schémy / pilotných projektov 4](#_Toc38242103)

[Termín a spôsob predkladania žiadostí o spoluprácu na pilotnej schéme 5](#_Toc38242104)

[Doručovanie žiadostí a sprievodných dokumentov 6](#_Toc38242105)

[Kontaktné informácie 7](#_Toc38242106)

[Príloha č. 1\_Rámcový popis národného projektu 8](#_Toc38242107)

[Príloha č. 2\_Detailné podmienky účasti ÚOŠS v pilotnej schéme 13](#_Toc38242108)

[Príloha č. 3\_Opis pracovných činností pre „manažéra/koordinátora participácie“ 18](#_Toc38242109)

[Príloha č. 4\_Formulár žiadosti o spoluprácu 22](#_Toc38242110)

[Čestné vyhlásenie žiadateľa 25](#_Toc38242111)

## Charakteristika a zarámcovanie výzvy

Úrad splnomocnenca vlády SR pre rozvoj občianskej spoločnosti (ÚSV ROS) v súlade so schválením pokračovania národného projektu Podpora partnerstva a dialógu v oblasti participatívnej tvorby verejných politík na 16. riadnom zasadnutí monitorovacieho výboru pre operačný program Efektívna verejná správa dňa 28.05.2019 zverejňuje nasledovnú **Výzvu na predkladanie žiadostí o spoluprácu na realizácii pilotnej schémy Budovanie kapacít pre oblasť participatívnej tvorby verejných politík v prostredí ústredných orgánov štátnej správy.**

**Účelom** výzvy je zapojiť päť ústredných orgánov štátnej správy (ÚOŠS) do prípravy a realizácie pilotných projektov, zameraných na **budovanie kapacít verejných inštitúcií v oblasti otvoreného vládnutia a zapájania verejnosti do tvorby verejných politík.**

**Pilotná schéma budovania kapacít v prostredí ÚOŠS**

**Hlavné ciele**:

* **budovať partnerstvá a dialóg** medzi verejnou správou, občanmi a mimovládnymi neziskovými organizáciami (MNO) v procese tvorby verejných politík na národnej úrovni,
* **informovať a zapájať verejnosť** do tvorby verejných politík tak, aby formálnu participáciu nahradila riadená participácia ako základný predpoklad kvalitnejších verejných politík a zvyšovať dôveru medzi občanmi a inštitúciami,
* **vytvoriť verejné politiky na participatívnom princípe**, realizované v spolupráci s expertmi ÚSV ROS s využitím neformálneho vzdelávania, konzultácií, poradenstva a coachingu,
* **sieťovať** a podporiť vznik platforiem a sietí na zvyšovanie participácie do praxe ÚOŠS.

**Špecifický cieľ**:

* **vzdelávať a zosieťovať** odborných zamestnancov, ktorí budú zohrávať úlohu „ambasádorov participácie“ a „lídrov otvoreného vládnutia“ pre oblasť zapájania verejnosti ako jedného z pilierov agendy otvoreného vládnutia v prostredí ÚOŠS.

**Termín spolupráce:** január 2021 – december 2022(24 mesiacov)

**Forma spolupráce:** Memorandum o spolupráci medzi ÚSV ROS, ÚOŠS a zapojenou MNO.

**Financovanie projektu:**

**Náklady na strane ÚSV ROS:** rozpočet projektu, ako aj zodpovednosť za realizáciu a čerpanie finančných prostriedkov z EŠIF, je na strane ÚSV ROS. Vzdelávacie a školiace aktivity, pracovné stretnutia poverených zamestnancov „manažérov a koordinátorov participácie ÚOŠS“, vybrané informačno-komunikačné podujatia (odborné konferencie, informačné dni), ako aj výdavky na lektorov a konzultantov pre nastavenie, riadenie a vyhodnocovanie participatívneho procesu, budú hradené ÚSV ROS. Súčasťou nákladov na strane ÚSV ROS sú aj náklady na expertov MNO.

**Náklady na strane ÚOŠS:** mzdové výdavky „manažérov a koordinátorov participácie“ sú hradené ÚOŠS, ako aj ďalšie projektom nerozpočtované náklady spojené s participatívnym procesom (iné informačné a komunikačné podujatia, zamerané na účasť verejnosti ako napr.: okrúhle stoly, pracovné skupiny, panelové diskusie, tvorba odborných analýz a obsahovej časti verejnej politiky atď.)

## Štruktúra pilotnej schémy / pilotných projektov

**Aktivity pred začiatkom projektu** na strane ÚOŠS**:**

* **výber verejnej politiky**, ktorú ÚOSŠ plánujú realizovať,
* **výber spolupracujúcej/spolupracujúcich MNO** (podpis Memoranda o spolupráci)
* **identifikácia a výber zamestnancov ÚOŠS**, ktorí budú poverení riadením procesu participatívnej tvorby verejných politík,

**Aktivity v rámci projektu** spoločne ÚOŠS a ÚSV ROS**:**

* **úvodné pracovné stretnutie** zástupcov zapojených ÚOŠS s expertmi ÚSV ROS, spojené s  úvodným školením, informáciami o priebehu pilotnej schémy a nastaveniu konzultačného procesu k priebehu implementácie,
* **realizácia základného modulu vzdelávania**
  + pre poverených zamestnancov/„koordinátorov participácie“ jednotlivých rezortov pre oblasť participatívnej tvorby verejných politík,
  + pre ostatných zamestnancov ÚOŠS,
* **realizácia nadstavbových modulov vzdelávania formou tematických workshopov**
  + pre poverených zamestnancov/„koordinátorov participácie“ jednotlivých rezortov pre oblasť participatívnej tvorby verejných politík,
  + pre vedúcich pracovníkov ÚOŠS a „nositeľov rozhodnutí“,
* **analytické činnosti**, spojené s prípravou verejnej politiky – príprava a spracovanie podkladov pre návrh **participatívneho scenára tvorby verejnej politiky**,
  + analýza súčasného stavu a možností implementácie verejnej politiky,
  + analýza budúceho vývoja a východiská rámcovej vízie / priorít / cieľov,
  + analýza a identifikácia relevantných zainteresovaných aktérov,
  + identifikácia úrovne zapojenia verejnosti do tvorby verejnej politiky,
  + identifikácia možností informovania a komunikácie s verejnosťou,
  + identifikácia metód zapojenia verejnosti,
* **spracovanie vstupnej správy**, zameranej na zadefinovanie problémových oblastí, ktoré má verejná politika riešiť, identifikáciu cieľov participatívneho procesu, aktérov, úrovne zapojenia verejnosti s **návrhom participatívneho scenáru tvorby verejnej politiky**,
* **implementácia participatívneho procesu,**
* **pravidelné pracovné stretnutia** so zamestnancami, ktorí boli poverení realizovať verejnú politiku participatívne a zabezpečenie pravidelného **skupinového poradenstva a individuálnych konzultácií** pre zástupcov jednotlivých pilotných projektov,
* **pravidelné informačno-komunikačné aktivity** – príprava a realizácia prezentačných alebo informačných podujatí a odborných konferencií k participatívnej tvorbe verejnej politiky.

Podmienky účasti ÚOŠS

* **vybrať a poveriť kompetentných zamestnancov riadením a koordináciou participatívnych procesov**, ktorí budú zodpovední za prípravu, realizáciu, monitoring a vyhodnotenie participatívneho procesu verejnej politiky, za proces informovania a zapájania verejnosti, ako aj relevantných aktérov do konzultačných procesov **a rozšíriť ich pracovné náplne** (opis pracovných činností pre manažéra/koordinátora participácie nájdete v prílohe č. 3),
* **vybrať verejnú politiku** s krátkym spracovaním účelu tvorenej politiky, ktorú bude ÚOŠS realizovať participatívne,
* **vybrať a zdôvodniť minimálne jednu spolupracujúcu MNO** a identifikovať zapojených expertov z prostredia MNO,
* **podpísať čestné vyhlásenie**, že vedenie zapojeného ÚOŠS bude **podporovať proces ďalšieho vzdelávania zamestnancov pre oblasť participatívnej tvorby verejných politík** – poverení zamestnanci na pozíciách manažér/koordinátor participácie budú uvoľňovaní na pravidelné pracovné stretnutia, školenia a nadstavbové informačné podujatia, realizované ÚSV ROS (je súčasťou Čestného vyhlásenia žiadateľa v časti Žiadosť),
* **podpísať čestné vyhlásenie**, že **v rámci realizácie projektu pripraviť a realizovať informačné a konzultačné podujatia**, ktoré prispejú k zvýšeniu informovanosti a zapojenia verejnosti do procesu tvorby verejnej politiky (je súčasťou Čestného vyhlásenia žiadateľa v časti Žiadosť),
* **podpísať čestné vyhlásenie**, že budú **využité výstupy a všeobecné odporúčania** národného projektu ÚSV ROS Podpora partnerstva a dialógu v oblasti participatívnej tvorby verejných politík vrátane materiálu „Pravidlá zapájania verejnosti do tvorby verejných politík“[[1]](#footnote-1) v participatívnom procese tvorby verejných politík (je súčasťou Čestného vyhlásenia žiadateľa v časti Žiadosť).

**Poznámka:** detailný opis podmienok účasti nájdete v prílohe č. 2

## Termín a spôsob predkladania žiadostí o spoluprácu na pilotnej schéme

**Predkladanie žiadostí a povinných príloh prebieha dvojfázovo.**

* prvá fáza – obsahové dokumenty a prílohy,
* druhá fáza – povinné prílohy k predloženiu žiadosti o nenávratný finančný príspevok.
* **prvá fáza – vyhodnotenie zaslaných žiadostí s dôrazom na obsahové zameranie**

**opis prvej fázy:** predloženie žiadosti

**cieľ:** príprava obsahovej stránky pilotnej schémy v rámci Žiadosti o nenávratný finančný príspevok k národnému projektu ÚSV ROS

**zameranie:** motivácia, identifikácia obsahu verejnej politiky a výber partnerov/ spolupracujúcich organizácií

**termín odovzdania žiadostí: 20. 05. 2020**

**Povinné prílohy k prvej fáze:**

žiadateľ oprávneného subjektu predkladá dokumenty **podpísané štatutárom** organizácie:

* **Formulár – žiadosť o spoluprácu** (Príloha č. 4):základné informácie, ktorých cieľom je identifikovať:
  + **všeobecné údaje o subjekte ÚOŠS,**
  + **motiváciu ÚOŠS:** prečo má vaša inštitúcia záujem zapojiť sa do procesu budovania kapacít v oblasti riadeného zapájania verejnosti do tvorby verených politík,
  + **návrh verejnej politiky**, ktorú plánujete realizovať participatívne so zapojením verejnosti/MNO (úlohou je identifikovať verejnú politiku, ktorú chcete realizovať participatívne),
  + **čestné vyhlásenie žiadateľa.**

Zhodnotenie žiadostí o začlenenie do pilotnej schémy Budovanie kapacít pre oblasť participatívnej tvorby verejných politík v prostredí ÚOŠS prebehne do **20. 05. 2020.** Následne vám bude zaslané Vyrozumenie o začlenení do pilotnej schémy s požiadavkou o doplnenie ďalších informácií a príloh.

* **druhá fáza – povinné prílohy k Žiadosti o nenávratný finančný príspevok**

**opis druhej fázy:** predloženie povinných príloh k predloženiu žiadosti o nenávratný finančný príspevok pre pokračovanie národného projektu ÚSV ROS – iba pre projekty, ktoré postúpili z prvej fázy predkladanie žiadostí a povinných príloh

**cieľ:** príprava technickej dokumentácie k pilotnej schéme v rámci Žiadosti o nenávratný finančný príspevok k národnému projektu ÚSV ROS

**zameranie:**  príprava podkladov potrebných pre spracovanie a predloženie Žiadosti o nenávratný finančný príspevok so spolupracujúcimi subjektmi

**termín:** do dvoch týždňovod Vyrozumenia o začlenení do pilotnej schémy

**Povinné prílohy k druhej fáze,** podpísané štatutárom organizácie:

* **Memorandum o spolupráci,**
* **Zoznam interných alebo externých expertov**, ktorí budú participovať na tvorbe predmetných verejných politik za subjekt ÚOŠS a MNO s krátkou informáciou o úlohe a spôsobe ich zapojenia do projektu,
* **Formalizovaný záväzok**, ktorý podporuje tvorbu verejnej politiky (legislatívny plán vlády SR, memorandum, uznesenie vlády SR, programové vyhlásenie vlády, stratégia, atď.).

## Doručovanie žiadostí a sprievodných dokumentov

Žiadosť musí byť vyplnená úplne (vo všetkých bodoch), jednoznačne a zrozumiteľne. Žiadosť musí byť podpísaná štatutárnym zástupcom žiadateľa. Týmto podpisom žiadateľ potvrdzuje aj správnosť spracovaných údajov.

Úplne a správne **vyplnený formulár žiadosti o spoluprácu v prvej fáze** sa zasiela v lehote uvedenej vo výzve len **elektronicky** na adresy:

[barbara.gindlova@minv.sk](mailto:barbara.gindlova@minv.sk)

[silvia.durechova@minv.sk](mailto:silvia.durechova@minv.sk)

Zasielaný dokument sa predkladá podpísaný a naskenovaný vo formáte PDF a formáte WORD pre ďalšie spracovanie údajov.

**Prílohy k žiadosti o spoluprácu v druhej fáze** sa zasielajú v lehote uvedenej vo výzve:

* **elektronicky** na adresy:

[barbara.gindlova@minv.sk](mailto:barbara.gindlova@minv.sk)

[silvia.durechova@minv.sk](mailto:silvia.durechova@minv.sk)

* ako aj prostredníctvom **poštovej služby** doporučene na adresu vyhlasovateľa výzvy **(obálku je potrebné s označením NP PARTI 2020 – ÚOŠS).** Pri doručení písomnej formy príloh k žiadosti poštou rozhoduje dátum poštovej pečiatky na obálke. *Ministerstvo vnútra SR*

*Úrad splnomocnenca vlády SR pre rozvoj občianskej spoločnosti*

*Pribinova 2*

*812 72 Bratislava*

## Kontaktné informácie

V prípade ďalších informácií v oblasti predkladania Žiadostí o spoluprácu a sprievodných dokumentov sa obráťte na:

* Mgr. Barbaru Gindlovú ([barbara.gindlova@minv.sk](mailto:barbara.gindlova@minv.sk); 0908 333 881) / obsahová časť),
* Ing. Silviu Ďurechovú ([silvia.durechova@minv.sk](mailto:silvia.durechova@minv.sk); 0907 697 201) / technická časť –pravidlá čerpania EŠIF).

## Príloha č. 1\_Rámcový popis národného projektu

**Východiskový stav**

***„V slovenskej spoločnosti je silne zakorenené presvedčenie o neúčinnosti participácie občanov, je potrebné toto presvedčenie meniť šírením príkladov dobrej praxe a pozitívnou osobnou skúsenosťou s participáciou. Súhrnom možno konštatovať, že miera zapájania občanov do mechanizmov a oblastí riadenej participácie, ako aj miera povedomia o tom, že takéto možnosti existujú, je stále pomerne nízka a poskytuje veľký priestor na zlepšenie.“****[[2]](#footnote-2)*

Výsledky z **reprezentatívneho prieskumu s názvom Participácia na Slovensku 2018**[[3]](#footnote-3), realizovaného **v rámci národného projektu ÚSV ROS**[[4]](#footnote-4),ukazujú, že z pohľadu občanov sa vláde v roku 2018 darilo vytvárať priestor pre participáciu občanov na tvorbe verejnej politiky, zvyšovať transparentnosť procesov rozhodovania verejnej správy (ďalej VS) a vytvárať nástroje a platformy, ktoré zvýšia zapojenie verejnosti a občianskej spoločnosti do tvorby verejných politík len čiastočne. Výskum dokumentuje, že **realita videná očami občanov zaostáva za deklarovanými cieľmi otvoreného a partnerského vládnutia.** Vláda dostatočne neodpovedala na potreby občanov, nedostatočne informovala a zdôvodňovala svoje rozhodnutia, nevytvorila také podmienky, ktoré by umožnili všetkým vrstvám spoločnosti ovplyvňovať politické rozhodovanie výkonnej moci, čo poukazuje na to, že politickí reprezentanti si zatiaľ dostatočne neosvojili a nezvnútornili princípy a hodnoty partnerského vládnutia.[[5]](#footnote-5)

Národný projekt **Podpora partnerstva a dialógu v oblasti participatívnej tvorby verejných politík** cielene podporuje proces budovania dôvery občana v inštitúcie VS v previazaní na realizáciu a monitorovanie inštitucionálnych reforiem, zameraných na demokratizáciu rozhodovania, posilnenie transparentnosti rozhodovania, zodpovednosti a zapájanie verejnosti do tvorby verejných politík.

Otázka znie, ako zabezpečíme kroky, ktoré smerujú k budovaniu kapacít v prostredí VS, ako aj podpore zmysluplnej občianskej účasti a pravidelného dialógu s občanmi, zainteresovanou verejnosťou a zastupiteľskými reprezentatívnymi združeniami v súlade s požiadavkami článku 11 Zmluvy o Európskej únii:

* *„inštitúcie dávajú primeraným spôsobom občanom a reprezentatívnym združeniam možnosť verejne vyjadrovať a vymieňať si názory na všetky oblasti činnosti Únie,*
* *inštitúcie udržiavajú otvorený, transparentný a pravidelný dialóg s reprezentatívnymi združeniami a občianskou spoločnosťou.“*

Analytická činnosť v rámci národného projektu[[6]](#footnote-6)priniesla zistenia, že proces zavádzania princípu partnerstva, spolupráce a participácie do praxe VS je hlavne postupný **- evolučný proces**, ktorý je postavený na vzájomnom učení, zavádzaní inovatívnych opatrení do praxe verejnej správy, vyhodnocovaní a priebežnom zapracovávaní dobrých/zlých skúseností z praxe do ďalších procesov zapájania verejnosti do tvorby politík. Očakávať „zázraky“ a myslieť si, že sme pripravení spoločne (na strane subjektov VS a MNO) pracovať v prospech budúcnosti s využitím participatívnych procesov, bez systémových intervencií a podpory subjektov VS v prospech participácie, je krátkozraké a naivné.

Treba si uvedomiť a kriticky priznať, že participácia a participatívny proces tvorby verejných politík sa nachádza v prvej fáze svojho vývoja a udomácňovania v prostredí slovenskej verejnej správy na všetkých úrovniach. Kľúčom k reálnej zmene je cielené **budovanie kapacít** nielen v prostredí VS, ale aj na strane občianskej spoločnosti a verejnosti/občana.

V súčasnosti **absentujú** najmä:

* pracovné pozície manažérov/koordinátorov/garantov participatívnych procesov v Katalógu a štruktúre pracovných miest vo verejnej správe,
* útvary/jednotky v štruktúrach subjektov verejnej správy s kompetenciou posilňovania komunikácie s verejnosťou a zvyšovania jej účasti na tvorbe politík a rozhodovaní,
* odborní experti, zabezpečujúci podporu participatívnej tvorbe verejných politík v prostredí VS a MNO na úrovni dizajnovania, riadenia, monitoringu a vyhodnocovania participatívnych procesov,
* odborné platformy a siete zastrešujúce expertov z MNO a VS pre participatívnu tvorbu verejných politík, participáciu a komunikáciu s verejnosťou,
* inštitúcie a vzdelávacie programy pre podporu participácie a participatívnej tvorby verejných politík, ako aj erudovaní lektori pre implementáciu ďalšieho vzdelávania subjektov VS, ako aj občianskej spoločnosti v predmetnej oblasti.

**Priority a základná štruktúra národného projektu**

Z vyššie uvedených dôvodov je hlavnou témou predkladaného projektu cielené **BUDOVANIE KAPACÍT.**

Budovanie kapacít je v projekte nadizajnované ako niekoľkoročný proces (36 mesiacov), ktorý je zameraný na **ŠTYRI PRIORITNÉ OBLASTI:**

* **PILOTNÁ SCHÉMA –** **zavádzanie inovatívnych opatrení do praxe**
* **vzájomné učenie – vzdelávanie a zabezpečenie prístupu k informáciám**
* **analytika a výskum – rozhodnutia postavené na dátach**
* **legislatíva A PRÁVNY RÁMEC – opatrenia na podporu participácie**

**1/ pilotná schéma –** **zavádzanie inovatívnych opatrení do praxe**

* **špecifický cieľ 1: budovanie kapacít VS, podpora participatívnej tvorby verejných politík a rozvoj verejných služieb v partnerstvách a vzájomnom dialógu VS, MNO a verejnosti/občanov** formou pilotných schém participatívnej tvorby verejných politík (ŠS, regionálna územná samospráva a miestna územná samospráva), zameraných na zavádzanie inovatívnych opatrení na podporu participácie do praxe VS

**2/ VZÁJOMNÉ UČENIE – vzdelávanie a zabezpečenie prístupu k informáciám**

* **špecifický cieľ 2: zvyšovanie proparticipatívnych postojov, zručností a vedomostí na strane pracovníkov VS, občanov a MNO v oblasti participatívnej tvorby verejných politík** s využitím pestrého, „na mieru šitého“ mixu školiacich činností, vzdelávacích metód, informačno–komunikačných formátov a pilotnej schémy transfer dobrej praxe z NP PARTI

**3/ ANALYTIKA – rozhodnutia postavené na dátach**

* **špecifický cieľ 3: zlepšenie podmienok pre tvorbu verejných politík na participatívnom princípe** formou pokračovania analytickej činnosti a priebežných výskumných aktivít (pri ich rozšírení o nové témy a zadania s cieľom reagovať na spoločenskú objednávku a výzvy),

**4/ legislatíva A PRÁVNY RÁMEC – opatrenia na podporu participácie**

* **špecifický cieľ 4: monitoring a hodnotenie opatrení zavedených do praxe, tvorba nových legislatívnych návrhov na podporu participácie a presadzovanie navrhnutých opatrení z NP PARTI I.** na podporu participácie v praxi formou špecializovaného výskumného bloku

Projekt Podpora partnerstva a dialógu v oblasti participatívnej tvorby verejných politík II. je plánovaný **ako jedna komplexná aktivita**. Hlavná aktivita má názov Podpora partnerstva a dialógu v oblasti participatívnej tvorby verejných politík. Je vnútorne členená na praktickú a teoretickú časť a štyri podaktivity:

**PRAKTICKÁ ČASŤ**

* **PILOTNÁ SCHÉMA – zavádzanie inovatívnych opatrení do praxe**
* **vzájomné učenie – vzdelávanie a zabezpečenie prístupu k informáciám**

**TEORETICKÁ ČASŤ**

* **analytika a výskum – rozhodnutia postavené na dátach**
* **legislatíva A PRÁVNY RÁMEC – hodnotenie opatrení zavedených do praxe**

**1/ pilotná schéma: BUDOVANIE KAPACÍT A zavádzanie inovatívnych opatrení do praxe**

**špecifický cieľ: budovanie kapacít verejnej správy, podpora participatívnej tvorby verejných politík a rozvoj verejných služieb v partnerstvách a vzájomnom dialógu VS, MNO a verejnosti/občanov** formou pilotných schém participatívnej tvorby verejných politík (štátna správa, regionálna územná samospráva a miestna územná samospráva), zameraných na oblasti:

* ústrednej štátnej správy
* regionálnej územnej samosprávy
* miestnej územnej samosprávy
* zdieľanie dobrej praxe z podporených projektov OP EVS vrátane výstupov a výsledkov NP PARTI (pilotná schéma participatívnej tvorby verejných politík)

**Pilotné schémy budovania kapacít podporujú:**

* zavádzanie inovatívnych opatrení/intervencií do praxe VS s využitím mechanizmu pilotných schém participatívnej tvorby verejných politík,
* podpora vzniku nových pracovných pozícií manažéra/ koordinátora participácie v prostredí verejných inštitúcií, alebo nových organizačných zložiek, podporujúcich komunikáciu a zapájanie verejnosti do tvorby verejných politík v prostredí VS,
* systematické a riadené vzdelávanie zamestnancov zapojených subjektov VS,
* konzultovaný participatívny proces tvorby verejnej politiky, realizovaný s podporou expertov ÚSV ROS,
* vznik verejných politík, realizovaných na participatívnom princípe,
* diseminácia a využitie metodík a výsledkov NP PARTI I.,
* cielené zapájanie verejnosti do tvorby verejných politík tak, aby formálnu participáciu nahradila participácia, ktorá spĺňa kritériá kvality ako základný predpoklad zvyšovania dôvery medzi občanom a inštitúciami,
* vznik platforiem a sietí na podporu princípov partnerstva a dialógu relevantných aktérov v území (s dôrazom na VS / MNO).

**2/ VZÁJOMNÉ UČENIE A VZDELÁVANIE**

**špecifický cieľ: zvyšovanie proparticipatívnych postojov, zručností a vedomostí na strane pracovníkov VS, občanov a MNO v oblasti participatívnej tvorby verejných politík** s využitím pestrého, „na mieru šitého“ mixu školiacich činností, vzdelávacích metód, informačno-komunikačných formátov, zameraných na tieto činnosti:

* vyškolenie trénerov pre vzdelávací program Participatívna tvorba verejných politík, ktorý vznikol a bol testovaný v rámci NP PARTI I.,
* nové portfólio služieb ÚSV ROS (školiace, poradenské a konzultačné služby zamerané na: dizajnovanie participatívnych procesov, realizáciu, sebaevalváciu, monitoring a hodnotenie participatívnych procesov, facilitácia) na základe vytvorenia štyroch nových pracovných miest,
* zabezpečenie prístupu k ďalšiemu a špecializovanému vzdelávaniu, informačno-komunikačným aktivitám a informačným zdrojom, ako aj špecializovaným podujatiam zameraným na podporu participatívnej tvorby verejných politík,
* cielenú disemináciu výstupov NP PARTI I. (metodiky, príklady dobrej praxe),
* posilňovanie vedomostí, zručností a postojov rôznych cieľových skupín v oblasti participácie a participatívnej tvorby verejných politík formou školiacich aktivít  s využitím vyškolených trénerov a spolupracujúcich expertov ÚSV ROS,
* posilňovanie dôvery vo verejné inštitúcie, budovanie nových vzťahov medzi verejnosťou/občanom a samosprávou/vládou.

**3/ ANALYTIKA – ROZHODNUTIA POSTAVENÉ NA DÁTACH**

**špecifický cieľ: zlepšenie podmienok pre tvorbu verejných politík na participatívnom princípe** formou pokračovania analytickej činnosti a priebežných výskumných aktivít (pri ich rozšírení o nové témy a zadania s cieľom reagovať na spoločenskú objednávku a výzvy), zameraných na tieto činnosti:

* rozšírenie portfólia znalostí a prehĺbenie poznania o prínosoch zapájania verejnosti a participatívnych procesoch,
* analýzu prínosov participatívnej tvorby verejných politík, ktoré sú výsledkom pilotnej schémy participatívnej tvorby verejných politík z NP PARTI I.,
* cielený monitoring a hodnotenia ukončených a prebiehajúcich procesov participatívnej tvorby verejných politík na všetkých úrovniach VS (s dôrazom na štátnu správu),
* **nové výskumné zadania:**
  + konštruktívna participácia/kvalitný dialóg,
  + hodnotové konflikty / polarizácia spoločnosti,
  + prínosy participácie / budovanie dôvery,
  + transfer dobrej praxe zo zahraničia v oblasti participácie a budovania kapacít verejnej správy,
* zabezpečenie prehĺbenia nášho poznania o participatívnom procese tak, aby sme navrhovali opatrenia a zmeny, ktoré sú postavené na relevantných dátach.

**4/ legislatíva A PRÁVNY RÁMEC – opatrenia na podporu participácie**

**špecifický cieľ: hodnotenie opatrení zavedených do praxe a presadzovanie navrhnutých opatrení z NP PARTI I. na podporu participácie v praxi** formou špecializovaného výskumného bloku, zameraného na:

* analýzu inštitútu predbežnej informácie,
* analýzu zverejňovania správ o účasti verejnosti na tvorbe právnych predpisov,
* optimalizáciu existujúcich právnych úprav na podporu participácie,
* presadenie nových legislatívnych návrhov a právnych úprav (legislatívnej/nelegislatívnej povahy) na podporu participácie, ktoré sú výsledkom NP PARTI I.

## Príloha č. 2\_Detailné podmienky účasti ÚOŠS v pilotnej schéme

Podmienkou účasti v pilotnej schéme je:

* **výver a poverenie kompetentných zamestnancov agendou riadenia a koordinácie participatívnych procesov a rozšírenie ich pracovných náplní** (opis pracovných činností pre „manažéra/koordinátora participácie“ nájdete v prílohe č.3), ktorí budú zodpovední za prípravu, realizáciu, monitoring a vyhodnotenie participatívneho procesu verejnej politiky, proces informovania a zapájania verejnosti, ako aj relevantných aktérov do konzultačných procesov,
* **výber verejnej politiky**, ktorú bude subjekt ústrednej štátnej správy realizovať participatívne s krátkym spracovaním účelu tvorenej politiky,
* **výber a zdôvodnenie minimálne jednej spolupracujúcej MNO** a identifikácia zapojených expertov z prostredia MNO, pomenovanie úlohy MNO v procese participatívnej tvorby verejnej politiky,
* **čestné vyhlásenie žiadateľa.**
* **poverenie vybraných zamestnancov ÚOŠS agendou riadenia participatívneho procesu tvorby verejnej politiky**

Budovanie kapacít ÚOŠS v oblasti zavádzania participatívnych procesov a cieleného zapájania verejnosti do tvorby verejných politík je zamerané na riadenú participatívnu tvorbu verejných politík s využitím systému vzdelávania, tréningov, workshopov, konzultácií, mentorstva a coachingu. Vzdelávanie je realizované na princípe „peer education“ /učenie sa praxou na reálne spustených a prebiehajúcich procesoch participatívnej tvorby verejných politík

Poznatková nepripravenosť alebo odborná poddimenzovanosť subjektov ústrednej štátnej správy na zavádzanie participatívnej tvorby verejných politík je jednou zo základných bariér kvalitnej participácie a zapájania verejnosti do tvorby politík. Prax z realizovanej pilotnej schémy participatívnej tvorby verejných politík v rámci NP PARTI ukázala, že investícia do osôb, ktoré sú poverené riadením participatívnych procesov nestačí.

Budovanie kapacít a zmena prichádza až s rozšírením záberu aj na ďalších zamestnancov, ktorí z hľadiska svojich kompetencií a obsahu svojej pracovnej činnosti, majú zásadný vplyv na priebeh tvorby verejnej politiky. Ak chce inštitúcia zvládnuť participáciu smerom navonok k zainteresovaným skupinám a verejnosti, musí participáciu a spoločné mechanizmy zvažovania a spolurozhodovania zvládnuť v prvom rade smerom do vnútra inštitúcie.

Pilotná schéma podporí proces vzdelávania zamestnancov zapojeného subjektu ústrednej štátnej správy tak, aby formálnu participáciu nahradila riadená participácia, ako základný predpoklad kvalitnejších verejných politík a zvyšovania dôvery medzi občanom a inštitúciami.

**Výsledkom bude** zmena postojov k participácii, ale najmä posilnenie základných poznatkov a zručností zamestnancov ÚOŠS, potrebných pre tvorbu verejných politík s účasťou verejnosti.

**Úrovne vzdelávania ÚOŠS:**

* **realizácia základného modulu vzdelávania**
  + pre poverených zamestnancov/„koordinátorov participácie“ jednotlivých rezortov pre oblasť participatívnej tvorby verejných politík,
  + pre ostatných zamestnancov subjektu ústrednej štátnej správy,
* **realizácia nadstavbových modulov vzdelávania formou tematických workshopov**
  + pre poverených zamestnancov / „koordinátorov participácie“ jednotlivých rezortov pre oblasť participatívnej tvorby verejných politík,
  + pre vedúcich pracovníkov ÚOŠS a „nositeľov rozhodnutí“

**základný modul vzdelávania**

Pre základné vzdelávanie zamestnancov ÚOŠS sme identifikovali dve cieľové skupiny.

* „manažéri a koordinátori participácie“, poverení zamestnanci jednotlivých rezortov pre oblasť participatívnej tvorby verejných politík,
* „ostatní zamestnanci subjektu ústrednej štátnej správy“, zamestnanci, ktorí sú kľúčoví z hľadiska pokrytia témy a obsahu verejnej politiky, ako aj pre úspech „vnútroinštitucionálnej“ participácie do vnútra subjektu ústrednej štátnej správy.

*„manažéri a koordinátori participácie“*

* **Účastníci školení:** integrovaná skupina manažérov a Koordinátorov participácie zo všetkých zapojených subjektov ústrednej štátnej správy / 5 ministerstiev
* **Počet skupín:** 1
* **Časová dotácia:** 32 hodín (4 školiace dni po 8 hodín)
* **Obsahová štruktúra školení:**
  + Identifikácia aktérov a dizajn participatívneho procesu s dôrazom na materiál Pravidlá zapájania verejnosti do tvorby verejných politík, ktorý zakotvil 4 základné scenáre účasti verejnosti (uznesenie vlády SR č. 645/2014)**[[7]](#footnote-7)**,
  + Riadenie participatívnych procesov,
  + Metódy participácie a realizácia participatívnych postupov,
  + Monitoring a vyhodnocovanie participatívnych procesov.
* **Počet zapojených lektorov:** 2 osoby
* **Miesto realizácie:** Bratislava

*„ostatní zamestnanci subjektu ústrednej štátnej správy“*

* **Účastníci školení:** identifikovaná skupina odborných zamestnancov z každého zapojeného rezortu
* **Počet skupín:** 5
* **Časová dotácia:** 32 hodín (4 školiace dni po 8 hodín) x 5 zapojených subjektov ÚOŠS
* **Obsahová štruktúra školení:**
  + Identifikácia aktérov a dizajn participatívneho procesu s dôrazom na materiál Pravidlá zapájania verejnosti do tvorby verejných politík, ktorý zakotvil 4 základné scenáre účasti verejnosti (uznesenie vlády SR č. 645/2014)**[[8]](#footnote-8)**,
  + Riadenie participatívnych procesov,
  + Metódy participácie a realizácia participatívnych postupov,
  + Monitoring a vyhodnocovanie participatívnych procesov.
* **Počet zapojených lektorov:** 2 osoby
* **Miesto realizácie:** Bratislava

**nadstavbové moduly vzdelávania formou tematických workshopov**

**Účel:** zámerom je realizácia cyklu tematických workshopov a vzájomné zdieľanie skúseností, praktické diskusie realizátorov participatívnych procesov na jednotlivých rezortoch a relevantných prizvaných expertov, pretože participatívny proces tvorby politík si vyžaduje nielen širokú paletu vedomostí, ale najmä špecifické zručnosti. Workshopy sa budú realizovať ako poldňové, jednodňové, alebo dvojdňové podujatia, realizované v rámci spoločných pracovných stretnutí. Obsahové zameranie stretnutí bude súvisieť s fázou participatívnej tvorby verejných politík (príprava, realizácia a vyhodnotenie participatívneho procesu tvorby verejnej politiky) a nasadenou témou (zber podnetov z prostredia, facilitácia, riešenie konfliktov atď.).

* **Účastníci workshopov:** integrovaná skupina manažérov a koordinátorov participácie zo všetkých zapojených subjektov ústrednej štátnej správy / 5 ministerstiev
* **Typ vzdelávania:** učenie sa praxou, alebo peer - education
* **Počet skupín:** 1
* **Spôsob:** bude prebiehať v pravidelných intervaloch v priebehu 24 mesiacov
* **Časová dotácia:** 18 dní x 8 hodín = 144 hodín
* **Obsahové zameranie workshopov:**
  + facilitácia - vedenie malých a veľkých stretnutí, (2 dni),
  + verejné konzultácie, verejné zvažovanie/deliberácia (2 dni),
  + zapájanie zraniteľných skupín do tvorby verejných politík (1 deň),
  + riešenie konfliktov (2 + 1 deň),
  + zber podnetov zo strany verejnosti
    - kvantitatívne dáta: dotazníky (2 x ½ dňa) a prieskumy (2 x ½ dňa),
    - kvalitatívne dáta: fokusové skupiny (1 deň) a pološtruktúrované rozhovory (1 deň),
  + priebežné vyhodnocovanie a sumarizácia podnetov verejnosti (1 deň),
  + lepšia informovanosť a dostupnosť informácií pre verejnosť s využitím e-nástrojov (2 x ½ dňa),
  + iné v zmysle dynamicky zadefinovaných potrieb na projekte (4 x 1 deň).
* **Počet zapojených lektorov:** 15 – 20 osôb
* **Miesto realizácie:** Bratislava

*„vedúci pracovníci ÚOŠS a „nositelia rozhodnutí“*

**Účel:** zámerom je realizácia cyklu on-line alebo prezenčných tematických workshopov k priebehu participatívneho procesu pre vedúcich zamestnancov ÚOŠS a „nositeľov rozhodnutí“**,** ktorí môžu podporiť proces cieleného zapájania verejnosti na ÚOŠS, ako aj vznik samostatných organizačných jednotiek, zameraných na participáciu. Ide o priebežný monitoring a vyhodnocovanie participatívnych procesov do vnútra organizácie.

* **Účastníci školení:** identifikovaná skupina pracovníkov a odborných zamestnancov z každého zapojeného subjektu ÚOŠS (vrátane napr. štátnych tajomníkov)
* **Počet skupín:** 5
* **Časová dotácia:** 18 hodín (6 workshopov po 3 hodinách) x 5 zapojených subjektov ÚOŠS
* **Obsahová štruktúra školení:**
  + správa z priebehu participatívnych procesov – priebežný monitoring a vyhodnocovanie participatívnych procesov do vnútra organizácie,
  + identifikácia prínosov participatívneho procesu s dôrazom na dobré/zlé príklady a „lessons learn“,
* **Počet zapojených lektorov:** 2 osoby
* **Miesto realizácie:** Bratislava
* **výber verejnej politiky – oblasti podpory tvorby politík**

**Verejné politiky, ktoré prispejú k vnútroštátnej implementácii Agendy 2030** v previazaní na základné priority a Návrh národných priorít Agendy 2030 pre udržateľný rozvoj, schválených vládou SR 13. júna 2018:

* **Vzdelanie pre dôstojný život,**
* **Smerovanie k znalostnej a environmentálne udržateľnej ekonomike pri demografických zmenách a meniacom sa globálnom prostredí,**
* **Znižovanie chudoby a sociálna inklúzia,**
* **Udržateľné sídla, regióny a krajina v kontexte zmeny klímy,**
* **Právny štát, demokracia a bezpečnosť,**
* **Dobré zdravie.**

Verejné politiky, ktoré prispejú k vnútroštátnej implementácii **Agendy 2030,** ktorá bude základným dokumentom strategického plánovania v SR pre ústrednú, regionálnu a miestnu úroveň verejnej správy, pričom bude vytvorená na princípe partnerstva s akademickou obcou, súkromným sektorom, mimovládnymi organizáciami a inými socio-ekonomickými partnermi. Vízia a stratégia rozvoja sa stane základným programovým dokumentom, z ktorého bude vychádzať príprava nového programového obdobia EÚ 2021 – 2027.

**Poznámka:** Pri tvorbe verejnej politiky musí subjekt ÚOŠS garantovať účasť vlastného odborného experta, kompetenčne zodpovednej osoby. Odborný garant/garantka nie je hradená z rozpočtu projektu, prideleného subjektu ÚOŠS na základe výzvy. Ide o špecialistu na vybranú tému/oblasť zvolenej verejnej politiky z radov existujúcich zamestnancov ÚOŠS.

* **výber a zapojenie MNO**

**V žiadosti je potrebné identifikovať mimovládnu/e organizáciu/e, alebo expertov**[[9]](#footnote-9), ktorí budú do participatívneho procesu zapojení. Zapojenie MNO je podmienkou realizácie pilotných projektov. Cieľom je využiť know-how, expertízu, kreativitu MNO v procese tvorby verejných politík a tým skvalitniť samotné rozhodnutie subjektu verejnej správy.

* **čestné vyhlásenie žiadateľa**

Podmienkou spracovania Žiadosti o spoluprácu je podpísané čestné vyhlásenie (Čestné vyhlásenie žiadateľa) štatutárnym orgánom organizácie, že bude:

* **rešpektovať a dodržiavať navrhnutý rámec aktivít** pilotnej schémy,
* **podporovať proces ďalšieho vzdelávania zamestnancov pre oblasť participatívnej tvorby verejných politík** – poverených zamestnancov na pozíciách manažér/koordinátor participácie budem uvoľňovať na pravidelné pracovné stretnutia, školenia a nadstavbové informačné podujatia, realizované ÚSV ROS,
* **pripravovať a realizovať informačné a konzultačné podujatia**, ktoré prispejú k zvýšeniu informovanosti a zapojeniu verejnosti do procesu tvorby verejnej politiky,
* **využívať výstupy a všeobecné odporúčania** národného projektu ÚSV ROS Podpora partnerstva a dialógu v oblasti participatívnej tvorby verejných politík vrátane materiálu „Pravidlá zapájania verejnosti do tvorby verejných politík“[[10]](#footnote-10) v participatívnom procese tvorby verejných politík.

## Príloha č. 3\_Opis pracovných činností pre „manažéra/koordinátora participácie“

**Opis činnosti:** zodpovedá za odborné činnosti spojené s plánovaním, riadením, monitorovaním a vyhodnocovaním participatívneho procesu tvorby verejnej politiky. Je zodpovedný za koordináciu účastníkov procesu smerom dovnútra organizácie/Inštitúcie, ako aj navonok smerom k zapojeniu verejnosti (zainteresovaným stranám/skupinám, ako aj k ďalším aktérom). Spolupodieľa sa na tvorbe dizajnu – participatívneho scenára tvorby verejnej politiky. Plánuje úroveň zapojenia verejnosti, výber aktérov, spôsoby informovania a komunikácie s verejnosťou, ako aj navrhuje a určuje metódy zapojenia verejnosti. Spolupodieľa sa na všetkých prípravných prácach spojených so spustením a realizáciou participatívneho procesu, jeho monitoringom a vyhodnotením. Koordinuje a komunikuje so zapojenými aktérmi. Spracováva zápisy z pracovných stretnutí, okrúhlych stolov, konsenzuálnych panelov, verejných stretnutí, zvažovaní, deliberačných fór a iných formátov, ktoré aktívne zapájajú verejnosť. Vedie, moderuje a organizuje podujatia zamerané na zapojenie verejnosti. Aktívne sa podieľa na pravidelnej externej komunikácii projektových aktivít a komunikačnej kampani k činnostiam, priebehu, výsledkom a vyhodnotenie participatívneho procesu, informačno-komunikačných aktivít zameraných na zapojenie odbornej a laickej verejnosti, občanov a zvyšovanie participačného potenciálu aktérov. **Výsledkom práce** jeparticipatívne zrealizovaná verejná politika.

**Detailný popis pracovných činností koordinátora participácie podľa fáz participačného procesu:**

* príprava participatívneho procesu
* realizácia participatívneho procesu
* monitoring a hodnotenie participatívneho procesu

**príprava participatívneho procesu**

* definovať ciele participatívneho procesu, ujasniť si otázky budú a nebudú predmetom procesu, čo inštitúcia VS prostredníctvom participatívneho procesu chce dosiahnuť (jasné ciele),
* definovať aké možnosti ovplyvňovania ponúka subjekt verejnej správy verejnosti a určiť ako záväzné budú výsledky participatívneho procesu,
* nastaviť úroveň participácie tak, aby vo verejnosti nenastali prehnané očakávania od participatívneho procesu, jasne pomenovať ako intenzívne chcete zapájať verejnosť (informovanie, konzultovanie, spolupráca),
* jasne zadefinovať kto prijíma konečné rozhodnutie v danej téme a akú rolu zohráva participatívny proces v procese prijímania finálneho rozhodnutia,
* definovať cieľové skupiny participatívneho procesu – ako zahrnúť celé spektrum záujmov vyváženým spôsobom, zadefinovať aktérov a jasne identifikovať akú verejnosť zapojíte (organizovanú verejnosť, širokú verejnosť),
* zohľadniť vo výbere účastníkov/aktérov aspekty začleňovania (napríklad rodového začleňovania, začleňovania osôb so zdravotným postihnutím, iné znevýhodnené skupiny,
* vybrať vo vzťahu k zadefinovanému cieľu vhodné a zrozumiteľné metódy pre participatívny proces (internetový prieskum, pripomienkové konanie, okrúhly stôl, verejný odpočet, verené vypočutie),
* výber adekvátnych metód pre zapájanie verejnosti, aby boli prístupné všetkým dotknutým a zainteresovaným, prípadne určiť vhodnú kombináciu metód tak, aby bola participácia prístupná všetkým,
* zabezpečenie procesného doprovodu, ktorý zodpovedá za organizovanie a moderovanie participatívnych procesov,
* určiť kedy bude verejnosť na participáciu oslovená,
* navrhovať a dizajnovať participatívny scenár a časový harmonogram participatívneho procesu,
* rešeršné práce - reflexie a dokumentáciu skúseností z iných participatívnych procesov,
* stanoviť lehoty a prispôsobiť ich časovým podmienkam pre prijatie finálneho rozhodnutia,
* spracovať pre účastníkov dobre vyvážené informačné podklady k predmetu/obsahovej časti participatívneho procesu,
* sumarizovať najdôležitejšie informácie z pohľadu účastníkov do prehľadného a stručného sumáru.

**realizácia participatívneho procesu**

***úroveň: informatívna úroveň participácie – informácie***

* vyvážene informovať aktérov a účastníkov participatívneho procesu a informovať záujmovú organizovanú verejnosť,
* spracovať informácie špecificky pre konkrétne cieľové skupiny,
* predstaviť komplexne vecné súvislosti a problémy čo najzrozumiteľnejšie (tak jednoducho ako je to len možné a tak komplexne ako je to nevyhnutné),
* zostaviť a aktualizovať adresár zapojených aktérov a účastníkov participatívneho procesu,
* zabezpečiť bezbariérový prístup k informáciám poskytovať dodatočné informačné zdroje k téme (štúdie, internetové odkazy, mediálne správy, podujatia),
* zabezpečiť a koordinovať účasť expertov a pokrývať expertné názory k téme v najširšej možnej šírke,
* zverejňovať a odôvodňovať prijaté rozhodnutia.

***úroveň: konzultačná úroveň participácie – zisťovanie názorov***

* pripraviť, koordinovať a realizovať konzultačný proces s vybranými cieľovými skupinám tak, aby mali priestor na dostatočnú prípravu,
* pripravovať konzultačné podklady pre zúčastnených (vrátane stručnej a všeobecne zrozumiteľnej sumarizácie témy a participatívneho procesu, ktorá umožní verejnosti rozhodnúť sa, či sa zapojí, alebo nie, ako aj cieľov konzultačného procesu),
* zrozumiteľne predstaviť a prezentovať už prijaté rozhodnutia (fixné body) a témy konzultačného procesu,
* vysvetliť pozadie a dôvody konzultácií – teda prečo existuje potreba konzultovať politiky, plány, programy a právne normy,
* vysvetlili aký dopad by mali politiky, plány, programy a právne normy, ak nebudú pripravené/spracované,
* spracovať zoznam osôb, agentúr a organizácií, s ktorými inštitúcia konzultuje, odôvodniť ich výber aktualizovať zoznam osôb a subjektov, ktoré by ku konzultáciám mali byť prizvané,
* spracovať konkrétne otázky k návrhu alebo téme, ktoré by ste chceli mať určite zo strany verejnosti zodpovedané,
* zadefinovať spôsob zaslania pripomienok (poštou, e-mailom, internetovou stránkou, faxom, telefonicky, alebo aj osobne),
* otvoriť a prevádzkovať kontaktný bod, ktorý sa témou alebo návrhom vecne zaoberá,
* stanoviť lehotu na odovzdanie pripomienok ku konzultačnému procesu,
* vysvetliť a spracovať postup po konzultačnej fáze,
* spracovať a zverejňovať doručené pripomienky a správu o konzultačnom procese,
* spracovať vyzvanie na zasielanie pripomienok a následne kontaktovať a koordinovať zapojenú verejnosť,
* zasielať potvrdenia o prijatí pripomienok/stanoviska,
* zverejňovanie doručených stanovísk a pripomienok,
* oboznamovanie sa a zapracovávanie stanovísk a pripomienok,
* zohľadnenie kľúčových posolstiev zo zaslaných stanovísk a pripomienok,
* v spolupráci s odbornými expertmi posúdiť všetky rôznorodé argumenty predložené v stanoviskách/pripomienkach a vyhodnotiť ich a následne zakomponovať do prípravných podkladových materiálov k politike, programu, alebo právnej normy atď.,
* informovať o rozhodnutí,
* pripraviť a spracovávanie správy, ktorá dokumentuje konzultačný proces,
* sumarizovať stanoviská/pripomienky, ktoré boli doručené a vytvoriť dostupné miesto pre verejnosť, kde je možné prezrieť všetky stanoviská a pripomienky,
* zabezpečiť prerokovanie správy s tými, ktorí nesú zodpovednosť za politické rozhodnutia,
* zverejniť správu o konzultačnom procese.

***úroveň: spolupracujúca participácia – spolutvorba***

* definovať a dizajnovať metódy a štruktúru participácie, na konkrétnu úlohu, cieľové skupiny, rozpočet a časový rámec,
* plánovanie a zabezpečenie požadovaných interných zdrojov (personál: čas a kvalifikácia, materiál),
* oceniť dobrovoľnícku prácu a vložené odborné znalosti účastníkov,
* riadenie a vedenie procesov rozhodovania (napríklad rozhodnutia väčšiny, rozhodnutia o konsenzu atď.),
* vedenie a moderovanie stretnutí,
* tvoriť procesné postupy s členmi pracovnej skupiny napríklad vo vzťahu k rešpektujúcemu zaobchádzaniu, rozdeľovaniu úloh, dôvernosti, zastupovaniu skupiny navonok, zabezpečovanie výsledkov v priebehu procesu, záverečnej správy, predloženie výsledkov na finálne rozhodnutie,
* zabezpečiť informovanosť smerom k širokej verejnosti o procese participácie, jej výsledku a konečnom rozhodnutí,
* zdokumentovať ako participácia ovplyvnila konečné rozhodnutie o politike, pláne, programe alebo právnom akte a poskytli,
* spracovanie odôvodnení, ak neboli zohľadnené všetky výsledky participácie.

**monitoring a hodnotenie participatívneho procesu**

* dokumentovať, ktoré opatrenia politiky, plánu, programu alebo právneho aktu už boli implementované a ktoré ešte stále prebiehajú (monitorovanie implementácie),
* zdokumentovať skúsenosti s procesom participácie ako podklad pre spoločné zvažovanie o budúcich participatívnych postupoch a procesoch (v prípade rozsiahlych participatívnych procesov, prípadne aj v prípade následného hodnotenia nezávislým orgánom) a zdieľanie dokumentácie,
* overenie plnenia zadefinovaných cieľov participatívnych procesov,
* meranie a zdokumentovanie prínosov participácie v zmysle metodického usmernenia,
* zapojiť do monitorovania a hodnotenia verejnosť prostredníctvom monitorovacej skupiny.

## Príloha č. 4\_Formulár žiadosti o spoluprácu

|  |
| --- |
| **ŽIADOSŤ**  ***o spoluprácu na pilotnej schéme Budovanie kapacít pre oblasť participatívnej tvorby verejných politík v prostredí ústrednej štátnej správy*** |

|  |  |
| --- | --- |
| **Žiadateľ/subjekt ÚOŠS:** |  |
| **Meno a priezvisko štatutára:** |  |
| **Adresa sídla žiadateľa:** |  |
| **Počet zamestnancov:** |  |
| **Právna forma:** |  |
| **DIČ:** |  |
| **IČO:** |  |
|  |  |

|  |  |  |
| --- | --- | --- |
| **Názov verejnej politiky:** | |  |
| **Odborný garant za subjekt ÚOŠS:** | |  |
|  | |  |
| **Kontaktná osoba za subjekt ÚOŠS/meno:** | |  |
| **pracovná pozícia:** | |  |
| **telefónne číslo:** | |  |
| **mail:** | |  |
|  | |  |
| **Zapojené MNO:** | |  |
| **Kľúčoví experti z prostredia MNO:** |  |
|  |  |
|  |  |
|  |  |

|  |
| --- |
| **všeobecné údaje o SUBJEKTE ÚOŠS** |
| *Základné údaje o subjekte ÚOŠS a priority subjektu ÚOŠS vo vzťahu k Agende 2030.* |
|  |
| **MOTIVÁCIA** |
| *Prečo má vaša inštitúcia záujem sa zapojiť do procesu budovania kapacít v oblasti riadeného zapájania verejnosti do tvorby verených politík?* |
|  |
| **návrh verejnej politiky** |
| *Identifikujte verejnú politiku, ktorú plánujete realizovať participatívne – so zapojením verejnosti pri zohľadnení podmienok Výzvy.* |
|  |
| **ÚČEL verejnej politiky** |
| *Stručne opíšte východiskovú situáciu vo vzťahu k navrhovanej politike, resp. faktoroch, ktoré ju v súčasnosti ovplyvňujú. Stručne popíšte potreby cieľovej skupiny/cieľových skupín, ktorých sa verejná politika týka. Popíšte, prečo si myslíte, že je dôležité, aby boli tieto cieľové skupiny zapojené do participatívnej tvorby verejnej politiky. Ako chcete využiť ich potenciál a čo od nich v čase prípravy, tvorby a implementácie verejnej politiky očakávate?* |
|  |
| **SPOLUPRACUJÚCA MNO** |
| *Identifikujte spolupracujúcu mimovládnu organizáciu/organizácie a popíšte ich úlohu. Vymenujte kľúčových expertov za MNO, ktorí budú do participatívneho procesu tvorby verejnej politiky zapojení (so zámerom využiť know-how, expertízu, kreativitu MNO v procese tvorby verejných politík a tým skvalitniť samotné rozhodnutie subjektu ÚOŠS).* |
|  |

## Čestné vyhlásenie žiadateľa

Ja, dolupodpísaný žiadateľ (štatutárny orgán žiadateľa) čestne vyhlasujem, že:

* všetky informácie obsiahnuté v žiadosti o spoluprácu a všetkých jej prílohách sú úplné, pravdivé a správne,
* **budem rešpektovať a dodržiavať navrhnutý rámec aktivít** pilotnej schémy,
* **budem podporovať proces ďalšieho vzdelávania zamestnancov pre oblasť participatívnej tvorby verejných politík** – poverených zamestnancov na pozíciách manažér/koordinátor participácie budem uvoľňovať na pravidelné pracovné stretnutia, školenia a nadstavbové informačné podujatia, realizované ÚSV ROS,
* **budem** **v rámci realizácie projektu pripravovať a realizovať informačné a konzultačné podujatia**, ktoré prispejú k zvýšeniu informovanosti a zapojenia verejnosti do procesu tvorby verejnej politiky,
* **budem využívať výstupy a všeobecné odporúčania** národného projektu ÚSV ROS Podpora partnerstva a dialógu v oblasti participatívnej tvorby verejných politík vrátane materiálu „Pravidlá zapájania verejnosti do tvorby verejných politík“[[11]](#footnote-11) v participatívnom procese tvorby verejných politík.

Titul, meno a priezvisko štatutárneho orgánu:

Názov subjektu:

Podpis:

Miesto podpisu:

Dátum podpisu:

1. Publikované na stránke <http://www.minv.sk/swift_data/source/rozvoj_obcianskej_spolocnosti/aktuality/participacia/2014/05/Pravidla-zapajania-verejnosti_verejne-politiky.pdf> [↑](#footnote-ref-1)
2. prof. PhDr. Jana Plichtová, PhD., Mgr. Anna Šestáková, PhD.: Spôsoby a miera participácie verejnosti na tvorbe verejných politík, december 2019 [↑](#footnote-ref-2)
3. prof. PhDr. Jana Plichtová, PhD., Mgr. Anna Šestáková, PhD.: Spôsoby a miera participácie verejnosti na tvorbe verejných politík, december 2019 [↑](#footnote-ref-3)
4. ide o národný projekt **Podpora partnerstva a dialógu v oblasti participatívnej tvorby verejných politík** [↑](#footnote-ref-4)
5. Spôsoby a miera participácie verejnosti na tvorbe verejných politík, str. 57 [↑](#footnote-ref-5)
6. Zoznam výstupov z národného projektu <http://www.minv.sk/?_np_participacia_vystupy> [↑](#footnote-ref-6)
7. <http://www.minv.sk/?ros_ogp_vystup> [↑](#footnote-ref-7)
8. <http://www.minv.sk/?ros_ogp_vystup> [↑](#footnote-ref-8)
9. **Oprávnené MNO sú organizácie, definované v Zákone č. 346/2018 Z. z. o registri mimovládnych neziskových organizácií**:

   * občianske združenia v súlade so zákonom č. 83/1990 Zb. o združovaní občanov v znení neskorších predpisov,
   * neziskové organizácie, založené v súlade so zákonom NR SR č. 213/1997 Z. z. o neziskových organizáciách poskytujúcich všeobecne prospešné služby v znení neskorších predpisov;
   * nadácie, založené v súlade so zákonom č. 34/2002 Z. z. o nadáciách a o zmene Občianskeho zákonníka v znení neskorších predpisov,
   * organizácie založené podľa osobitného predpisu (napr. účelové organizácie zriadené cirkvou, SČK, organizácie s medzinárodným prvkom s organizačnou zložkou v SR, a i.)
   * záujmové združenie právnických osôb založené v súlade s ustanoveniami Občianskeho zákonníka.

   [↑](#footnote-ref-9)
10. Publikované na stránke <http://www.minv.sk/swift_data/source/rozvoj_obcianskej_spolocnosti/aktuality/participacia/2014/05/Pravidla-zapajania-verejnosti_verejne-politiky.pdf> [↑](#footnote-ref-10)
11. Publikované na stránke <http://www.minv.sk/swift_data/source/rozvoj_obcianskej_spolocnosti/aktuality/participacia/2014/05/Pravidla-zapajania-verejnosti_verejne-politiky.pdf> [↑](#footnote-ref-11)